<classify> Meneja wa bia ya Safari kutoka kampuni hiyo, Oscar Shelukindo alisema programu hiyo inayofanyika kwa mwaka wa nne sasa ni hazina kwa wajasiriamali wadogo kwani itarahisisha kazi kwa kuwa na vitendea kazi bila kutumia nguvu nyingi.Kwa mwaka huu tumeongeza ruzuku na kuwa Shilingi milioni 220 badala ya miaka yote ambapo tumekuwa tukitoa ruzuku za Shilingi milioni 200 pekee kwa lengo la kuwafanya wajasiriamali kushinda zaidi, alisema.Alisema programu hiyo itafanyika katika mikoa yote nchini na fomu zimeanza kutolewa kuanzia jana kupitia mtandao wa www. wezeshwa.co.tz na katika mabohari na viwanda vya kampuni hiyo nchi nzima.Naye, Mmmoja wa majaji wanaotumika katika kuchambua wajasiriamali hao na kuwapa mafunzo toka kampuni ya Lead Consultant, Joseph Migunda alisema majaji wanaohusika ni wenye taaluma na wenye umakini katika kuhakikisha wanapatikana wanaostahili.  <topic>: UCHUMI 